Nafarroako Parlamentuko Mahaiak, 2021eko azaroaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak barne medikuntzako albokoen kontratuei buruz aurkezturiko galdera.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko azaroaren 8an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikita dagoen Cristina Ibarrola Guillén andreak, Legebiltzarraren Erregelamenduan ezarritakoaren babesean, galdera hau aurkezten du, idatziz erantzun dakion:

1.- Barne medikuntzako albokoen zenbat kontratu, eta zein egunetan, egin ditu Osasunbidea-Nafarroako Osasun Zerbitzuak 2016tik hona profila baliatuta, eta ez kontratazio-zerrendaren bidez?

2.- Berariazko zer eskumenek justifikatzen dute barne medikuntzako albokoen kontratazioa profila baliatuta egitea, eta ez kontratazio-zerrendaren bidez?

3.- Zer negoziatu zen sindikatuekin kontratazio horiek egiteko?

Iruñean, 2021eko azaroaren 4an

Foru parlamentaria: Cristina Ibarrola Guillén